Infoboks Brøndby IF - AC Horsens Superligaen Grundspil (27/09) Bet25 1,60 3,95 5,80

Daniel Agger stopper i Brøndby ved kontraktudløb denne sommer, meddeler klubben, der giver landsholdsanføreren rosende ord med på vejen.

Daniel Agger har længe overvejet sin fremtid og endda luftet tanken om et karrierestop. Nu står det helt klart, at han ikke fortsætter i Brøndby, som han nåede to sæsoner hos i denne omgang.

- Ud over hans indsats på banen, der taler for sig selv, har han været en fantastisk ambassadør for klubben og taget det ansvar, der følger med, når man spiller for Brøndby IF. At han er så populær blandt fans i ind- og udland, det handler ikke kun om hans evner på fodboldbanen som en eminent forsvarsspiller – det handler også om hans velvilje til at møde sine og klubbens fans og bruge tid med dem, hvilket har været imponerende at følge, siger sportsdirektør Troels Bech og tilføjer:

- Og hvis man er i tvivl om, hvad Brøndby IF betyder for Daniel Agger, skal man blot huske på, at selv om han kunne have fortsat i en de helt store klubber i europæisk fodbold, så var det Brøndby IF, han valgte at komme hjem til. Og kærligheden er gengældt. Vi havde gerne set Daniel fortsætte hos os, også som en del af nye sportslige strategi, men nu siger vi et spillemæssigt farvel til hinanden, og vi ønsker Daniel alt det bedste i fremtiden.

Agger spiller afskedskamp for Brøndby mod SønderjyskE søndag klokken 17.00.